Velika nagrada Kanade 1973 ni bila edina kontroverzna dirka za Varnostni avtomobil. Med Veliko nagrado San Marina 1994 je direktor dirke poslal na stezo Varnostni avto (ki ga je takrat vozil Max Angelelli) po trčenju JJ Lehta z Benetton-Fordom in Pedra Lamyja z Lotus-Mugen Hondo takoj po štartu dirke (nesreča je bila strašljivo podobna tisti iz leta 1982, ko se je smrtno ponesrečil Riccardo Paletti), ko bi bilo morda bolje da bi dirko prekinil in bi se nadaljevala s ponovnim štartom. Tako so se ohladile pnevmatike, kar je bil tudi delno razlog za smrtno nesrečo Ayrtona Senne kmalu po tem, ko se je Varnostni avto umaknil v bokse.